
RAPORT DE SPECIALITATE



Subsemnatul Iamandi Ion, şef serviciu administraţie, registru agricol, asistenţă socială, relaţii cu publicul, analizând Proiectul de hotărâre privind cesionarea contractului de concesiune nr. 4316/26.05.2004, am constatat următoarele:
	- între Consiliul local al Oraşului, în calitate de concedent şi  SC Calliope SRL a fost încheiat contractul de concesiune nr. 4316/26.05.2004 pentru o perioadă de 25 ani ;
	- prin adresa înregistrată sub nr.871/7.11.2023 se solicită cesionarea contractului de concesiune nr. 4316/26.05.2004 către SC Margis New Dan S.R.L. întru-cât a înstrăinat construcţia pe care o deţinea în proprietate potrivit Contractului de vânzare-cumpărare, autentificat sub nr. 956/27.03.2024, ataşat;                 
          - cesiunea contractului de concesiune se poate face, incidente fiind dispoziţiile art. 1676 Noul Cod Civil potrivit cărora “în materie de vânzare de imobile, strămutarea proprietăţii de la vânzător la cumpărător este supusă dispoziţiilor de carte funciară” şi ale art. 888 Noul Cod Civil potrivit cărora “înscrierea în cartea funciară se efectuează în baza înscrisului autentic notarial”.
- fiind un contract în derulare, iar concesionarul şi-a exprimat  voinţa de a cesiona contractul în favoarea dobânditorilor construcţiei, consider că sunt aplicabile dispoziţiile art. 1315-1320 din Codul civil referitoare la cesionararea contractului;
- concesionarul cedent SC Calliope SRL s-a dovedit de bună credinţă şi a achitat obligaţiile stabilite prin contract;
- cesionara SC Margis New Dan S.R.L.trebuie să constituie şi să depună, înaintea semnării contractului de cesiune, garanţia de bună execuţie a contractului astfel cum este prevăzut la art. 7 alin. (19) din contractul de concesiune;
- cesionarei SC Margis New Dan S.R.L îi revine obligaţia de a respecta clauzele contractuale astfel cum sunt stabilite în contractul de concesiune  şi înscrierea Contractului de cesiune în Cartea funciară a oraşului Boldeşti-Scăeni.
	Având în vedere cele mai sus precizate consider iniţierea acestui proiect de hotărâre ca fiind necesară.

